અઘરો સવાલ ! મેં પોતે નવી ગુજરાતી ફિલ્મો – ‘બેટર હાફ’, ‘મોહનના મન્કીઝ’ અને ‘કેવી રીતે જઈશ?’ માટે પાર્શ્વગાયન કરેલ છે પણ ‘બેટર હાફ’ સિવાયની એક પણ જોયેલ નથી. જોવાનું મન થાય એવી ગુજરાતી ફિલ્મો બનતી રહેવી જોઈએ. એ દિશામાં પ્રયત્નો કરતા કસબીઓને અભિનંદન. બાળપણમાં જૂની ફિલ્મો જયારે દૂરદર્શન પર દર રવિવારે સાંજે દર્શાવવામાં આવતી ત્યારે જોયેલ છે. સંજીવકુમારની ‘ખિલૌના’ જેવી જ ભૂમિકાવાળી ‘મારે જાવું પેલે પાર’ થોડી ઘણી યાદ છે. ‘કાશીનો દીકરો’, ‘જીગર અને અમી’, ‘ભવની ભવાઈ’ અને ‘હું, હુંશી, હુંશીલાલ’ વિષે સાંભળ્યું છે પણ જોવાનું શક્ય બન્યું નથી.